section_heading: <center>23px Velika nagrada Emilia Romagne</center>
paragraph_text: Iako je Valtteri Bottas bio najbrži na prva dva slobodna treninga u petak, a Max Verstappen na trećem slobodnom treningu u subotu ujutro, Lewis Hamilton osvojio je prvi pole position ove sezone. Britancu je tako Imola postala 30. staza u kalendaru Formule 1 na kojoj je ostvario barem jedan pole position. Hamilton je bio 0,035 sekundi brži od Sergija Péreza i 0,087 sekundi brži od Verstappena. Pérezu je ovo bio prvi put u Formuli 1 da je izborio prvi startni red. Iza njih su slijedili Charles Leclerc, Pierre Gasly i McLarenovi vozači Daniel Ricciardo i Lando Norris. Norris je postavio najbrži prvi i drugi sektor, te je ciljem prošao kao drugi, no nažalost za njega otišao je van granica staze, nakon čega mu je vrijeme bilo izbrisano, te je tako startao utrku na sedmom mjestu. Bottas je bio tek osmi u drugom Mercedesu ispred Estebana Ocona i Lancea Strolla. U prvom dijelu kvalifikacija Yuki Tsunoda je izgubio kontrolu nad svojim AlphaTaurijem AT02 preko rubnika u šikani Variante Alta, zabio se stražnjim krajem u zid i teško oštetio svoj bolid zbog čega je završio svoj kvalifikacijski nastup već nakon šest minuta. Odlične kvalifikacije imali su Williamsovi vozači. George Russell je završio na 12. mjestu, dok je Nicholas Latifi ostvario 14. vrijeme, najbolje dotadašnje u svojoj karijeri u Formuli 1. Razočaravajuće kvalifikacije imali su Carlos Sainz, Sebastian Vettel i Fernando Alonso, koji nisu uspjeli proći u završnu kvalifikacijsku rundu.<ref>Hamilton na pole positionu u Imoli ispred dva Red Bulla MAXF1 Objavljeno 17. travnja 2021. Pristupljeno 17. travnja 2021.<ref>Qualifying Highlights | 2021 Emilia Romagna Grand Prix YouTube Objavljeno 17. travnja 2021. Pristupljeno 17. travnja 2021.